APFEL ARENA

Dječak dupin 2
2026-04-19 18:00 (Europe/Zagreb) | Apfel Arena, Put Volicije 5, Makarska, Hrvatska
1h 36m – TR
U animiranoj avanturi za sve uzraste mladi Dupinko i njegovi prijatelji kreću u morsku pustolovinu kako bi spasili svog prijatelja, ali i otkrili tko su Dupinkovi roditelji.

Vojni rok
2026-04-21 20:00 (Europe/Zagreb) | Apfel Arena, Put Volicije 5, Makarska, Hrvatska
Što se događa kad u vojarnu umaršira alpha generacija – klinci navikli na jogu, proteine, detox sokove, algoritme i digitalnu slavu – a dočekaju ih narednici novog kova, jednako zbunjeni u svijetu influencera kao i u svijetu discipline i ranojutarnjeg plenka? Predstava „Vojni rok” na duhovit, ironičan i hiperuzbudljiv način, secira ideju ponovnog uvođenja vojnog roka, fenomena koji u globalnom i nacionalnom prostoru sve glasnije odjekuje. Na sceni se susreću strogoća sa svjesnim disanjem i mindfulnessom, stroga hijerarhija s TikTok izazovima, a granice kazališta brišu se kroz igru, interakciju i satiru. Hoće li naši protagonisti završiti kao ratnici ili wellness instruktori, hoće li naredbe zamijeniti score na snapu, a vojarne postati utočišta digitalnih nomada? Odgovor je u vašim rukama – jer „Vojni rok” je show u kojem publika odlučuje, a vojska dobiva potpuno novu definiciju. Ovo nije samo predstava – ovo je vojna vježba budućnosti u kojoj nema sigurnih skloništa, ali ima puno smijeha, provokacije i apsolutne zabave. Miro Čabraja i Domagoj Nižić, na scenu donose eksplozivnu kombinaciju iskustva i karizme koja publiku osvaja od prve minute. Njihova energija, improvizacijski šarm i beskompromisna duhovitost, garancija su da „Vojni rok” postaje kazališni događaj koji se ne propušta. Pridružite se i otkrijte: tko će preživjeti prvi dan vojnog roka – narednici ili influenceri?

Apfel Arena,Makarska
21.4.2026. u 20:00

Trajanje: 75 min
Dobna granica: 16+
Ulaznice su dostupne na info pultu Apfel Arene te putem platforme Adriaticket.com. Cijena ulaznice iznosi 15 €.

Apfel Arena rukometni turnir
2026-04-30 - 2026-05-03 | Apfel Arena, Put Volicije 5, Makarska, Hrvatska
Od 30.04. do 3.5. očekuju nas dani vrhunskog rukometa, energije i sportskog duha! 🤾‍♂️
Na teren izlaze mlade nade u kategorijama 2010., 2012. i 2014. godišta.
Očekuju vas uzbudljive i neizvjesne utakmice, puno lijepih poteza i sjajna atmosfera na tribinama!
Dođite, podržite naše mlade igrače i budite dio ove rukometne priče!
Vidimo se u Apfel Areni!

Zlatousti
2026-05-06 20:00, 2026-05-11 20:00, 2026-05-12 20:00 (Europe/Zagreb) | Apfel Arena, Put Volicije 5, Makarska, Hrvatska
Nešto novo kuha se u radionici naši Zlatoustih…
Film “Zlatousti” donosi priču o preletu nepoznatog letećeg objekta iznad Kiljevaca – “mjesta usred ničega“ – koji iznenada poremeti život lokalnog stanovništva. Njihovi apetiti za boljim životom počinju rasti na tragikomičan način, a nošeni ambicijama i nedorasli iskušenjima, Kiljevčani testiraju vlastite granice sve do (ne)očekivanog raspleta.
Ova urnebesna komedija, jedna od najboljih u produkciji Zlatoustih, traje 1 sat i 29 minuta.
Termini prikazivanja:
Srijeda, 6.5. u 20:00
Ponedjeljak, 11.5. u 20:00
Utorak, 12.5. u 20:00
Ulaznice:
Dostupne na Info pultu Apfel Arene po cijeni od 5 €

Mortal Kombat II
2026-05-07 20:00 (Europe/Zagreb) | Apfel Arena, Put Volicije 5, Makarska, Hrvatska
1h 52m – US
Novi nastavak akcijskog fantasy filma iz 2021. godine, temelji se na kultnoj videoigri i turniru koji odlučuje o sudbini. Karl Urban preuzima ulogu popularnog borca Johnnyja Cagea, koji se pridružuje ekipi u ovom nastavku. Priča nastavlja istraživati sukob između Scorpiona i Sub-Zeroa, uključujući i najavljeni okršaj Scorpiona s Noob Saibotom. Osim Cagea, u filmu gledamo i Adeline Rudolph kao Kitanu, ratnicu iz Outworlda poznatu po smrtonosnim lepezama, dok je Martyn Ford preuzeo ulogu Shao Kahna, jednog od najmoćnijih negativaca u Mortal Kombat univerzumu. Film obećava brutalnu akciju, epske borbe i bogatu mitologiju, uz vjernost izvornom materijalu.

Vrag nosi Pradu 2
2026-05-09 20:00 (Europe/Zagreb), 2026-05-21 20:00 UTC | Apfel Arena, Put Volicije 5, Makarska, Hrvatska
1h 59m – US
Dvadeset godina nakon svojih kultnih uloga u filmu “Vrag nosi Pradu” iz 2006. godine, Meryl Streep, Anne Hathaway, Emily Blunt i Stanley Tucci vraćaju se modnim ulicama New Yorka i elegantnim uredima časopisa Runway u dugoočekivanom nastavku filmskog fenomena koji je obilježio generaciju. Novi nastavak prati sukob između Mirande Priestly koja se bliži mirovini i njezine bivše asistentice Emily Charlton, sada konkurentske direktorice.

Ovce detektivi
2026-05-10 18:00 (Europe/Zagreb) | Apfel Arena, Put Volicije 5, Makarska, Hrvatska
1h 49m – SINKRONIZIRANO
Zabavna obiteljska detektivska priča prati Georgea, pastira koji obožava svoje ovce i svake im večeri čita kriminalističke romane. Ono što George ne zna jest da njegove ovce ne samo da razumiju svaki zapetljani zaplet, nego satima nakon toga raspravljaju o tragovima, predvođene oštroumnom ovcom Lili. Kada George iznenada nastrada, stado odmah shvaća da to nije bila nesreća te se udružuju kako bi riješile zagonetni slučaj.

Siva zona
2026-05-14 20:00 (Europe/Zagreb) | Apfel Arena, Put Volicije 5, Makarska, Hrvatska
1h i 59m – US
Guy Ritchie donosi još jedan akcijski spektakl o operativcima koji djeluju u sjeni globalne moći, uz impresivnu glumačku postavu koju predvode Jake Gyllenhaal, Henry Cavill, Rosamund Pike i Eiza González. Radnja prati tajni tim elitnih operativaca koji jednako vješto upravljaju političkim utjecajem i mrežama globalne moći kao i automatskim oružjem i razornim eksplozivima.

KAK’I SMO, TAK’I SMO
2026-05-15 20:00 (Europe/Zagreb) | Apfel Arena, Put Volicije 5, Makarska, Hrvatska
U Apfel Arenu stiže nova hit predstava Arijane Čuline pod nazivom “KAK’I SMO, TAK’I SMO”.
U svom prepoznatljivom stilu, Arijana ponovno secira dalmatinski mentalitet, svakodnevne navike i filozofiju “malog čovjeka”, uz obilje ironije, šarma i britkog humora. Na pozornici joj se pridružuje Mirella Meić, dok je za glazbenu podlogu i dodatnu dozu atmosfere zadužena Danira Ipavec na harmonici. Kroz predstavu publika će otkriti kako od tri neradna dana napraviti pet, kako biti zaposlen, a ipak u podne ispijati kavu na rivi, kako privući turiste bez pomoći Bookinga, pa čak i kako komunicirati koristeći samo dvije riječi – muškog i ženskog spolnog organa.
Sve to izvedeno je u stilu po kojem je Arijana Čulina postala sinonim za dalmatinski humor – britko, iskreno i neodoljivo duhovito. Predstava nudi smijeh, toplinu i pronicljive opservacije svakodnevnog života koje će publiku osvojiti.
Izvođači: Arijana Čulina i Mirella Meić, uz Daniru Ipavec na harmonici.
Vrijeme trajanja :90min
Dobna skupina: 15+

Top Gun
2026-05-16 20:00 (Europe/Zagreb) | Apfel Arena, Put Volicije 5, Makarska, Hrvatska
1h 50m – US
Jedan od najvećih filmskih hitova svih vremena, redatelja Tonyja Scotta, s Tomom Cruiseom i Valom Kilmerom u glavnim ulogama ove godine slavi 40 godina. Mornarički borbeni pilot, poručnik Pete Mitchell – Maverick, poslan je u elitnu školu za mornaričke pilote Top Gun, u Miramaru. Neustrašiv, ali i neukrotive, divlje naravi, Maverick i u školi razvija rivalstvo s drugim studentima, osobito s podjednako briljantnim pilotom, poručnikom Tomom Kazanskym zvanim Iceman, s kojim ulazi i u otvoreni sukob. Upoznaje astrofizičarku Charlotte Blackwood zvanu Charlie, koja je civilna predavačica na Top Gunu i koja mu se odmah svidi. Ponovno doživi neustrašive akrobacije, vječno rivalstvo Mavericka i Icemana uz glazbu koja je obilježila generacije.

Tom i Jerry: Čarobni kompas
2026-05-17 18:00 (Europe/Zagreb) | Hrvatska
1h i 30m – SINKRONIZIRANO
Omiljeni dvojac kreće u potpuno novu avanturu putovanja kroz vrijeme. U užurbanom srcu Manhattana, naš Jerry, pametan miš s ulice razvio je opsesiju za drevne civilizacije i ušulja se u veliku i poznatu izložbu Metropolitanskog muzeja s mitskim “Astralnim kompasom”. Za njim ide uvijek uporni Tom, najnoviji zaštitar muzeja koji će učiniti sve da spriječi Jerryja da uđe u Muzej.

Mandalorian i Grogu
2026-05-23 20:00 UTC | Apfel Arena, Put Volicije 5, Makarska, Hrvatska
1h 31m – US
Mandalorijanac i Grogu kreću u svoju dosad najuzbudljiviju misiju u posve novoj avanturi iz svijeta Ratova zvijezda. Zlo Carstvo je palo, a imperijalni ratni zapovjednici ostali su raspršeni diljem galaksije. Dok mlada Nova Republika nastoji zaštititi sve za što se Pobuna borila, u pomoć poziva legendarnog mandalorijanskog lovca na ucjene Dina Djarina (Pedro Pascal) i njegova mladog učenika Grogua.

Heidi i mali ris – SINKRONIZIRANO
2026-05-24 18:00 UTC | Apfel Arena, Put Volicije 5, Makarska, Hrvatska
1h 19m – DE, ES
Topla i uzbudljiva avantura o hrabrosti, prijateljstvu i ljubavi prema prirodi.
U srcu švicarskih Alpa razigrana djevojčica uživa u bezbrižnom životu sa svojim pomalo strogim, ali dobronamjernim djedom, okružena pašnjacima i veličanstvenim planinskim vrhovima. Kada spasi ozlijeđeno mladunče risa iz zamke, započinje tajno prijateljstvo koje će promijeniti sve. Uz pomoć svoga vjernog prijatelja i hrabrog planinskog psa, djevojčica kreće na odvažnu pustolovinu kako bi vratila mladunče njegovoj obitelji u divljini.

Backrooms: Bez izlaza
2026-05-28 20:00 UTC | Apfel Arena, Put Volicije 5, Makarska, Hrvatska
1h 45m – US
U podrumu jednog naizgled običnog salona namještaja pojavljuju se neobična vrata. Ono što započinje kao bezazleno intrigantno otkriće ubrzo prerasta u moru iz koje možda nema povratka.Jedan od najiščekivanijih horora godine, kojeg donosi kultni studio A24, jeziva je filmska adaptacija viralne internetske legende Backrooms, u režiji mladog autora Kanea Parsonsa, uz glumačku postavu koju predvode Chiwetel Ejiofor i Renate Reinsve.
Film gledatelje vodi u dimenziju tzv. „liminalnih prostora“, paralelnog svijeta u kojem se stvarnost raspada, arhitektura mijenja pred očima, a nepoznate sile vrebaju u praznim prostorima. Temeljen na internet seriji koja je postala globalni fenomen, film donosi jedinstveno iskustvo strave – onaj nelagodni osjećaj da ste zakoračili na mjesto na kojem nikada niste smjeli biti.

Što je muškarac bez brkova?
2026-05-30 20:00 UTC | Apfel Arena, Put Volicije 5, Makarska, Hrvatska
1h 49m – HR
Slikovito selo Smiljevo u Dalmatinskoj zagori. Doznavši da joj je suprug, gastarbajter na radu u Njemačkoj, poginuo pri padu s bauštele, mlada udovica Tatjana od tuge zanijemi punih 13 mjeseci. Nakon što napokon progovori, novcem dobivenim od suprugova osiguranja Tatjana kupi golo krševito brdo, a kada godinu i pol kasnije tim brdom prođe trasa auto-puta, Tatjana postane najbogatija “udavača” u kraju. Dok ona shvaća da se zaljubila u čovjeka u kojeg ne bi smjela, u selo se vraćaju povratnici iz Njemačke, a dinamika šarolikog sela i njegovih stanovnika dodatno se uzburkava. U hit komediji redatelja Hrvoja Hribara iz 2005. godine, nastaloj prema romanu Ante Tomića, glavne uloge tumače Zrinka Cvitešić i Leon Lučev, a pridružuju im se Ivo Gregurević, Bojan Navojec, Jelena Lopatić, Marija Škaričić, Ivica Vidović, i drugi.

Uzbuna na Zelenom Vrhu – HR JEZIK
2026-05-31 18:00 UTC | Apfel Arena, Put Volicije 5, Makarska, Hrvatska
1h 19m – HR
Idilično okruženje uz jezero Zeleni Vrh, gdje Koko i njegovi prijatelji provode ljetne praznike igrajući se i družeći, narušavaju neobični događaji: pod okriljem noći, pljačkaši upadaju u kuće i kradu sve što im dođe pod ruku. Kada policija ne reagira na prijave odraslih, djeca odluče uzeti stvari u svoje ruke i razotkriti lopove.
Uzbudljiva obiteljska avantura za sve uzraste snimljena je prema kriminalističkom romanu za djecu autora Ivana Kušana iz serije knjiga o dječaku Koku.

Mrak film
2026-06-04 20:00 UTC | Apfel Arena, Put Volicije 5, Makarska, Hrvatska
1h 36m – US
Kultna franšiza vraća se i ponovno okuplja legendarnu ekipu kako bi bez zadrške ismijala sve ono što suvremena horor industrija danas smatra nedodirljivim.
Punih 26 godina nakon što su pobjegli maskiranom ubojici koji je neodoljivo podsjećao na Ghostface, junaci kultne parodije ponovno se nalaze na meti te ni ovaj put nijedna horor franšiza nije sigurna. Rebootovi, remakeovi, requelovi, prequelovi, spin-offovi, „pametni“ horori, origin priče i beskrajna „posljednja poglavlja“ koja to nikada nisu – sve dolazi na red u ovoj nemilosrdnoj komičnoj dekonstrukciji suvremene filmske industrije.
Braća Wayans uz prepoznatljivi humor i potpunu slobodu satire još jednom će uzdrmati pravila igre i podsjetiti da je u hororu jedino strašnije od čudovišta spoznaja da će sve na kraju završiti kao parodija.

Gospodari svemira
2026-06-06 20:00 UTC | Apfel Arena, Put Volicije 5, Makarska, Hrvatska
2h 12m – US
Redatelj Travis Knight vraća legendarnu franšizu na veliko platno u epskoj igranoj avanturi. Nakon 15 godina razdvojenosti, “Mač moći” vodi princa Adama natrag na Eterniu gdje otkriva da je njegov dom razoren pod zlokobnom vlašću Skeletora. Kako bi spasio svoju obitelj i svoj svijet, Adam mora ponovno udružiti snage s najbližim saveznicima te prihvatiti svoju pravu sudbinu kao He-Man, najmoćniji čovjek u svemiru.
Snažnu glumačku ove zabavne superherojske avanture predvode Nicholas Galitzine, Camila Mendes, Idris Elba, Jared Leto i Alison Brie.

David – SINKRONIZIRANO
2026-06-07 18:00 UTC | Apfel Arena, Put Volicije 5, Makarska, Hrvatska
1h 49m – US
Kada se div Golijat uzdigne i zaprijeti njegovu narodu, mladi pastir naoružan samo s praćkom, nekoliko kamenčića i hrabrošću, smjelo staje u obranu onih koje voli. Na putovanju koje slijedi otkrivaju se snaga odanosti, ljubavi i ustrajnosti, sve do velike bitke koja se ne vodi samo za krunu, nego i za dobro i budućnost cijelog kraljevstva.

Iron Maiden: Burning Ambition
2026-06-11 20:00 UTC | Apfel Arena, Put Volicije 5, Makarska, Hrvatska
1h 46m – US, GB
Glazbeni dokumentarni film prati pet desetljeća ikoničnog uspona jednog od najvećih bendova u povijesti glazbe. Uz ekskluzivan pristup službenim arhivima benda, film donosi priču o jedinstvenom glazbenom putovanju koje traje već pola stoljeća, te uključuje intervjue s članovima benda i njihovim obožavateljima, kao i poznatim osobama poput holivudskog glumca Javiera Bardema, bubnjara Metallice Larsa Ulricha, gitarista Rage Against the Machinea Toma Morella i repera Chucka D-ja, pružajući intiman uvid u njihovu beskompromisnu viziju i snažnu povezanost s brojnim obožavateljima.

Dan razotkrivanja
2026-06-13 20:00 UTC | Apfel Arena, Put Volicije 5, Makarska, Hrvatska
2h 25m – US
Znanstveno-fantastični triler redatelja Stevena Spielberga s Emily Blunt i Joshom O’Connorom u glavnim ulogama.
U trenutku kada svijet dobije dokaz o postojanju izvanzemaljskog života, društvo se suočava s nezapamćenim preokretom. Dok vlade pokušavaju kontrolirati informacije, a javnost tone u strah i nevjericu, skupina pojedinaca nalazi se u središtu događaja koji bi mogao zauvijek promijeniti sudbinu čovječanstva. U utrci za istinom, postavlja se ključno pitanje – jesmo li spremni suočiti se s činjenicom da nismo sami?

Pjesma grbavog kita – SINK
2026-06-14 18:00 UTC | Apfel Arena, Put Volicije 5, Makarska, Hrvatska
1h 31m – DE, CZ
Mladi grbavi kit, sin posljednjeg legendarnog Pjevača kitova čija je čarobna pjesma nekoć štitila oceane, mora pronaći vlastiti glas. Nakon gubitka roditelja, sumnja u sebe i svoje sposobnosti. Kada se iz ledenjaka oslobodi morsko čudovište koje prijeti cijelom životu u oceanu, započinje opasno putovanje do najdubljih dijelova mora. Na tom putu, uz pomoć neobičnih saveznika i novih prijatelja, morat će prevladati strah i otkriti snagu koja se skriva u njemu. Velika morska avantura za cijelu obitelj!

Nedjelje
2026-06-18 20:00 (Europe/Zagreb) | Apfel Arena, Put Volicije 5, Makarska, Hrvatska
1h 55m – ES, FR
17-godišnja Ainara nalazi se na raskrižju života kada treba odlučiti koju sveučilišnu karijeru odabrati. Iako je to ono što njezina obitelj očekuje, Ainara osjeća da bi njena budućnost mogla biti negdje drugdje. Dok joj prijatelji proživljavaju radosti i previranja adolescencije, zaljubljuju se, izlaze i eksperimentiraju s novostečenim slobodama, Ainara duboko u sebi osjeća privlačnost prema kontemplativnom životu samostanske časne sestre. Izbor koji je pred njom neće biti lagan i narušit će ravnotežu u njezinoj obitelji.
Intrigantna drama španjolske redateljice Alaude Ruiz De Azúe dobitnik je 5 ovogodišnjih nagrada Goya, uključujući onu za najbolji film, a na filmskom festivalu u San Sebastianu osvojio je glavnu nagradu Zlatnu školjku za najbolji film.

Žuta pisma
2026-06-20 20:00 (Europe/Zagreb) | Apfel Arena, Put Volicije 5, Makarska, Hrvatska
2h 7m – DE, FR, TR
Derya i Aziz, slavni umjetnički par iz Turske, u skladnom su braku i vode ispunjen život s kćeri Ezgi – sve dok se na premijeri njihove predstave ne dogodi incident. Iznenada se nađu na meti države te gube posao i dom. Dok se pokušavaju snaći u novonastaloj situaciji i uravnotežiti svoje ideale sa životnim potrebama, brak im dolazi do točke pucanja.
Napeta politička drama turskog redatelja Ilkera Çataka (“The Teacher’s Lounge”, 2023.) pobjednik je ovogodišnjeg filmskog festivala u Berlinu gdje je osvojio Zlatnog medvjeda za najbolji film.

Priča o igračkama 5 – SINKRONIZIRANO
2026-06-21 18:00 (Europe/Zagreb) | Apfel Arena, Put Volicije 5, Makarska, Hrvatska
1h 42m – US
Kultna animacija studija Pixar i Disney “Priča o igračkama” vraća se s novom razigranom avanturom u kojoj se omiljene igračke suočavaju s novim izazovima modernog svijeta.
Buzz, Woody, Jessie i ostatak ekipe susreću se s potpuno novom prijetnjom dječjoj igri – visokotehnološkom pametnom igračkom Lilypad, tabletom u obliku žabe, koja mijenja pravila igre i njihovu misiju čini zahtjevnijom nego ikad.
Uz prepoznatljiv humor, toplinu i emocije koji oduševljavaju generacije, film nudi svjež i duhovit pogled na svijet u kojem se bezvremenska čarolija igre susreće s tehnologijom.

KONDICIJSKI KAMP APFEL ARENA ZA MLADE NOGOMETAŠE UZRASTA U9 I U11
2026-06-22 - 2026-07-03 | Apfel Arena, Put Volicije 5, Makarska, Hrvatska
U vremenu kada rezultat prerano postaje imperativ, želimo djeci vratiti ono najvažnije – ljubav prema sportu i kretanju!
Održava se:
22.06. – 26.06. ZA UZRAST U9 (2017. – 2018.)
29.06. – 03.07. ZA UZRAST U11 (2015. – 2016.)
OD 8:30 – 15:30 h
Svaki tjedan kampa uključuje po 10 treninga pod stručnim vodstvom Emilija Jerkovića i Lovre Alilovića, kondicijskih trenera u nogometu i futsalu, zatim svakodnevna nutricionistička predavanja o prehrani mladih sportaša, nutritivno bogat ručak te kreativne radionice i kino projekcije sportske tematike.
Ovaj kamp nije usmjeren samo na rezultat, ovo je mjesto gdje djeca kroz igru razvijaju:

koordinaciju

ravnotežu

brzinu i agilnost

snagu i eksplozivnost

fleksibilnost i izdržljivost

Cilj nam je razvijati ne samo fizičke sposobnosti nego i samopouzdanje, mentalnu otpornost, disciplinu i zdrav sportski mentalitet.

Postani dio prvog kondicijskog kampa koji spaja sportski razvoj, slobodnu igru i istinsku dječju radost pokreta!
Prijave na Info pultu Apfel Arene ili na:
info@apfelarena.hr
+385 99 542 7385

LJETNA SPORTSKA ŠKOLA U APFEL ARENI!
2026-06-29 - 2026-08-28 | Apfel Arena, Put Volicije 5, Makarska, Hrvatska
Ako tražite savršen način da vaše dijete provede aktivno, zabavno i kvalitetno ljeto, imamo rješenje za vas.
Spojili smo sport, kreativnost i druženje u najbolji ljetni program za najmlađe! Skok u zdravije ljeto počinje u Apfel Areni!

Kada: Od 29. lipnja do 28. kolovoza
Dani: Ponedjeljak – Srijeda – Petak
Vrijeme: 09:00 – 13:00 sati
Dob: Za djecu od 6 do 10 godina
ŠTO SVE OČEKUJE VAŠE MALIŠANE?

Sportske aktivnosti – razvoj motorike kroz igru i različite sportove
Kreativne radionice – poticanje mašte i timskog rada
Uključen zdrav ručak i snack (užina)

Škola je organizirana u 9 tjednih ciklusa. Možete odabrati jedan ili više tjedana:
I. tjedan: 29.06. – 03.07.
II. tjedan: 06.07. – 10.07.
III. tjedan: 13.07. – 17.07.
IV. tjedan: 20.07. – 24.07.
V. tjedan: 27.07. – 31.07.
VI. tjedan: 03.08. – 07.08.
VII. tjedan: 10.08. – 14.08.
VIII. tjedan: 17.08. – 21.08.
IX. tjedan: 24.08. – 28.08.

CIJENA ČLANARINE
Tjedna članarina: 80,00 €
Mjesečna članarina: 210,00 €

Broj mjesta po grupama je ograničen kako bismo osigurali maksimalnu posvećenost svakom djetetu.
Prijave primamo na:

Telefon: +385 99 542 7385
E-mail: info@apfelarena.hr
Lokacija: Apfel Arena

Vidimo se na najzabavnijem ljetu u gradu!
